Cuneiform Tablet Kt c/k 1016 (AKT 9a 6)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na bu-zu-ta-a qí-bi₄-ma um-ma a-šùr-e-mu-qí-ma 2 GÚ 10 ma-na AN.NA ku-nu-ku 28 ku-ta-nu qá-dum li-wi-tim 15 ma-na AN.NA qá-tim 2 ANŠE ṣa-lá-mu mì-ma a-nim a-šùr-ma-lik DUMU ir-ra-a-a i-ra-de₈-a-kum 2 GÚ 10 ma-na AN.NA ku-nu-ku 28 ku-ta-nu qá-dum li-wi-tim 15 ma-na AN.NA qá-tim 2 ANŠE ṣa-lá-mu ku-a-ú-tum 56 ku-ta-nu 10 ma-na AN.NA qá-tim 2 ANŠE ṣa-lá-mu i-a-ú-tum mì-ma a-nim sà-ak-li-a DUMU šu-IŠTAR DUMU na-áp-ra-kà i-ra-de₈-a-kum lu-qú-ut-kà a-ni-tum i-na KÙ.BABBAR ša šé-ep a-šùr-ma-lik ù ku-ra-ra úz-a-kum a-na KÙ.BABBAR ša DAM.GÀR ša šé-ep a-lá-bi₄-im 2 GÚ 10 ma-na AN.NA ku-nu-ku 27 ku-ta-nu qá-dum li-wi-tim 17 ma-na AN.NA qá-tim 2 ANŠE ṣa-lá-mu a-lá-bu-um i-ra-de₈-a-kum AN.NA-kà lu ša šé-ep DUMU ir-ra-a-a lu ša šé-ep DUMU šu-IŠTAR lu ša šé-ep a-lá-bi₄-im 13.5 GÍN.TA ša-i-im a-bi₄ a-ta bé-lí a-ta mì-šu ša a-dí u₄-mì-im a-nim sà-aḫ-ra-ku-ni té-er-ta-kà li-li-kam lá-ta-al-kam ù KÙ.BABBAR ší-tí lu-qú-tim ša e-zi-ba-ku-ni lu ša šé-ep a-mur-DINGIR lu šé-ep a-šur-SIPA šé-bi₄-lam-ma lá a-sà-ḫu-ur